Hidroelektrana Bočac
Hidroelektrana Bočac smještena je na obali rijeke Vrbasa, uz magistralni put Jajce – Banja Luka. Puštena je u rad 5. decembra 1981 godine. Hidroelektrana je pribransko postrojenje, i projektovana je kao vršna elektrana za sedmično poravnanje. Na udaljenosti od 7,3 km nizvodno izgrađen je kompenzacioni bazen koji omogućava vršni rad elektrane. U toku dosadašnjeg rada, primijećeno je zamuljivanje kompenzacionog bazena i smanjenje njegove zapremine što umanjuje mogućnost regulisanja vode nizvodno. Regulisanje voda je bitno zbog velike naseljenosti nizvodnog područja i činjenice da na tom dijelu Vrbasa nema većih pritoka.